Ilmalämpöpumppujen sisäyksiköille on valmiiksi määritellyt standardiasennuskorkeudet. Jäähdyttävissä malleissa asennuskorkeudella ei ole kovinkaan paljon merkitystä, mutta lämmitysmalleissa sisäyksikön asennuskorkeus tulisi olla enintään 2,5–3 metriä. Näissä arvoissa lämmitystoiminnolla saa lämmön vielä pysymään kohtuullisella puhallusteholla lattianrajassa, jonne lämmitystä ensisijaisesti suunnataan. Jäähdytys toimii niin, että viileä ilma täyttää tiloja ylhäältä alaspäin. Jos ulkoyksikön asennuspaikalle on odotettavissa runsaasti lunta, sen asentaminen korkealle voi olla hyvä idea. Sulaveden ohjaus lämmityskäytöllä kannattaa tällöin ohjata esimerkiksi sulavesiohjaimella kauemmaksi talon seinästä. Huomioi myös, että korkeat asennukset – kuten kuten metrien korkeuteen tai katolle asennettu ulkoyksikkö – voivat aiheuttaa lisäkustannuksia asennuksessa sekä myöhemmin huoltojen yhteydessä.